Pouk na daljavo

**GLASBENA UMETNOST, 9. razred (9 06)**

5. maja 2020

*Spoštovani učenci!*

*Po desetem maju moram pridobiti ocene, zato bomo prvi teden v maju utrjevali. Kako vas bom ocenil, se bomo še dogovorili. Zaenkrat vam pošiljam še drugi del vprašanj in odgovorov; upam, da vam bo v pomoč pri učenju.*

1. **Ljudska glasba katere države je vsa napisana v okviru pentatonike?**

Kitajska ljudska glasba.

1. **Kateri narod ima četrttonsko lestvico vpeto že v svoji ljudski glasbi?**

Indijski narod.

1. **Naštej modalne lestvice!**

Jonska, dorska, frigijska, lidijska, miksolidijska eolska, lokrijska.

1. **Iz katere lestvice se je razvil dur, ki so ga nekaj stoletij uporabljali kot osnovno lestvico?**

Iz jonskega modusa.

1. **Iz katere lestvice se je razvil mol,ki so ga nekaj stoletij uporabljali kot osnovno lestvico?**

Iz eolskega modusa.

1. **Kakšna je glavna razlika med modalnimi lestvicami in dur-molovskim sistemom?**

Glavna razlika je ta, da vsi duri in vsi moli zvenijo enako, le različno visoko, medtem, ko ima vsak modus svoje zvočne značilnosti. Razlika je tudi v tem, da so vse lestvične stopnje pri modusih enakovredne, medtem ko so pri durih in molih določene stopnje pomembnejše.

1. **Kaj je kromatična lestvica?**

Lestvica, ki obsega vseh dvanajstih različnih tonov, ki jih poznamo. Trinajsti je že ponovitev prvega, le oktavo višje ali nižje.

1. **Kaj meniš o Ravelovi misli, da mora glasba biti najprej emocionalna, šele nato intelektualna?**

Tukaj bom prosil za osebno mnenje.

1. **Kaj je značilno za skoraj vse slikarske stvaritve iz obdobja impresionizma?**

Da jih lahko dojamemo šele, ko se od njih precej oddaljimo. Od blizu vidimo le neštete detajle, ki nam ne dajejo celostnega vtisa.

1. **Kaj je cluster (izg. klaster)?**

Cel »grozd« sosednjih tonov, ki zvenijo sočasno. Uporabljajo jih skladatelji od dvajsetega stoletja dalje.

1. **Kako poteka glasbeno izobraževanje v Sloveniji?**

Nižja glasbena šola (šest do deset let), konservatorij (štiri leta), glasbena akademija 3 + 2 leti, znanstveni doktorat. Umetniškega doktorata pri nas trenutno še ni, se pa pripravljajo na uvedbo tega študija.

1. **Katera dva slovenska skladatelja sta bila v začetku dvajsetega stoletja idejno nasprotna?**

Lucijan Marija Škerjanc (zagovarjal je bolj tradicionalen pristop h komponiranju) in Slavko Osterc (zavzemal se je za zelo avantgarden pristop h klasični glasbi).

1. **Kdo je Dubravka Tomšič - Srebotnjak?**

Najbolj znana slovenska pianistka. Gostovala je po vsem svetu.

1. **Imenuj nekaj zvrsti jazza?**

New Orleans, dixieland, swing, bepop, cool, free…

1. **Kdo je najbolj znani jazzovski skladatelj?**

George Gershwin.